מה הבעיה?

מה הבעיה? היא סדרת נעורים שנוצרה ונכתבה על ידי ירון ארזי וליאור ירון עבור ערוץ זום ב-yes. הסדרה עוקבת אחרי עמליה, רותם וליבי, שלוש חברות הפותחות משרד לפתרון בעיות בבית ספרן. הפרק הראשון של העונה הראשונה עלה לשידור ב-24 בדצמבר 2023 והפרק האחרון ב-24 בינואר 2024. ב-25 בינואר באותה שנה בעקבות הצלחתה של העונה הראשונה, עמוד האינסטגרם של הערוץ פרסם כי הסדרה חודשה לעונה שנייה, זאת לאחר שתפסה תאוצה ברשתות החברתיות. הסדרה עוקבת אחרי שלושת החברות הכי טובות עמליה (ירדן אריש), ליבי (דנה בן סימון) ורותם (עדי רכבי), שמתייעצות אחת עם השנייה על הכל, ומחליטות לפתוח משרד לפתרון בעיות בבית ספרן שנמצא בניהול היועצת דבורית (מירב פלדמן) שממלאת את מקומו של מנהל בית הספר לאחר שעשה תאונת אופניים. בכל פרק השלישייה פותרת בעיה אחרת, ובסופו קיים דיאלוג בין עמליה לילד שהבעיה קרתה בגללו. עמליה (ירדן אריש) – חברתן הטובה ביותר של רותם וליבי, הפותחת משרד לפתרון בעיות עמן ובמקביל הוריה התגרשו ללא ידיעתן של חברותיה. עומר עוזר לה לשמור על סוד זה, ובתקופה זאת השניים מתקרבים ועמליה אף מתאהבת בעומר. בסוף העונה, עומר נפרד ממאי ונהיה בן זוגה של עמליה. ליבי (דנה בן סימון) – חברתן הטובה ביותר של עמליה ורותם, הפותחת עמן משרד לפתרון בעיות. שונאת את מאי-מאיה, המנסות "להעיף" אותה מחוג ההיפ הופ. ליבי היא נערה מעופפת, מצחיקה ואף טיפשה מעט. אוכלת לאט מאוד. יש לה את המספרים של כמעט כל המפורסמים בארץ. אוהבת להמציא ראשי תיבות. רותם גרנות(עדי רכבי) – חברתן הטובה ביותר של עמליה וליבי, הפותחת עמן משרד לפתרון בעיות. עורכת העיתון של בית הספר "מי מה מו". שונאת את גרושקה, אך במהלך הסדרה מתחילה לחבב אותו, בסוף העונה נהיית בת הזוג של גרושקה. רותם היא נערה חכמה, צינית ומפוקסת שיודעת מה היא רוצה. עומר דהן (יהונתן שתיוי) – בן זוגה של מאי וסולן להקת ״השועלים״. מכונה לעיתים על ידי רותם "בילתי" (קיצור של בלתי נסבל). בפרק הראשון נפרד ממאי אך חוזר אליה בפרק השני. מתקרב לעמליה ומתאהב בה, ואף כותב עליה שיר. בסוף העונה עומר נפרד ממאי ונהיה בן זוגה של עמליה. מאי (נטע אורבך) – בת זוגו של עומר וחברתה הטובה ביותר של מאיה הנמצאת כחלק מצמד הנקרא ״מאי-מאיה״. שונאת את עמליה לאחר שמתחילה להתקרב לעומר. עוזרת למאיה לנסות להעיף את ליבי מחוג ההיפ-הופ. נפרדת מעומר בסוף העונה. מאיה (אריאל אלמוג) – חברתה הטובה ביותר של מאי הנמצאת כחלק מצמד הנקרא ״מאי-מאיה״. שונאת את ליבי ואף מנסה להעיף אותה מחוג ההיפ-הופ. גיא גרושקה(דניאל לנדור) – מאוהב ברותם ואף אובססיבי אליה. אחראי יחד עם רותם על פינה בעיתון בית הספר: "מה הכשרון שלך?". בסוף העונה נהיה בן זוגה של רותם. בן (אלון דיקויי) – חברו הטוב ביותר של עומר. הכותב והמלחין של להקת השועלים. מאוהב במאיה. יובל ג׳ובה(אילון שנער) – חברו הטוב ביותר של רוי. המתופף של להקת השועלים. רוי(מתן דסה) – חברו הטוב ביותר של ג׳ובה. הקלידן של להקת השועלים. לילי (יהלי נעים) – חברתו של רוי. שיקרה שהייתה צריכה ללכת לצימר עם המשפחה. נוי (עמית מרקוס) – בת דודתה הגאונה והצינית של ליבי. אין לה חיים חברתיים מחוץ למעבדה. אלי (מור עזריה) – חברתה הטובה ביותר של נעם. שחקנית כדורשת מצטיינת. נעם (ליאן בן ישי) – חברתה הטובה ביותר של אלי. שחקנית כדורשת. מפחדת לישון מחוץ לבית. איתי (יונתן בר-אור) – מתמודד לתפקיד יו״ר מועצת התלמידים. בן למשפחה של "ווינרים". עידו בר זאב (ליעד פאר) – תלמיד מופרע. נכדו של מנהל ביה״ס לשעבר. אייל (איתמר אור) – תלמיד כיתה ט׳ על הרצף האוטיסטי. עילי (אדם ניניו) – תלמיד כיתת תיאטרון אשר מפחד לרדת למחסן תלבושות אביגיל (תמר-חני בראוס) – גותית עם בעיית אקנה. נהוראי (אור באום) – העוזר של נוי שמאוהב בה. יניב (איתי להב) – קפטן נבחרת הכדורסל של בית הספר. אלונה (ליה שיר) – חברתה הטובה של קרני, שרצתה להכיר חברות חדשות. דבורית (מירב פלדמן) – יועצת בית הספר המחליפה את המנהל לאחר שעשה תאונת אופניים. חוששת למקומה כיועצת לאחר פתיחת המשרד. דודי (רותם קינן) – אביה של עמליה וגרושה של איילת. איילת (אפרת בן יעקב פלג) – אמה של עמליה וגרושתו של דודי. תמרי (ליאור ארנון) – אחותה של עמליה. בקיץ 2023, החלו הצילומים לסדרה ובמהלכם החלו להתפרסם שמותיהם של שחקניה ופרטים מועטים על הדמויות. ב-25 בינואר 2024, יום לאחר שידור הפרק האחרון של העונה הראשונה, עמוד האינסטגרם והטיקטוק של ערוץ זום פרסם כי הסדרה חודשה לעונה שנייה. מה הבעיה?, במיזם "אישים" לתיעוד היצירה הישראלית משה אבוטבול, וולקאם! אלו הכוכבים החדשים שנראה השנה לראשונה בסדרות הנוער, באתר פרוגי, 15 בספטמבר 2023 גיל משעלי, תפקיד ראשון: הבן של אילנה ברקוביץ' מגיע לטלוויזיה, באתר טיויבי, 4 ביוני 2024